《江城梅花引》
清代·程颂万

潇湘江水腻于油。是人愁。是侬愁。侬若愁时，江水不分流。

料得天边今夜月，照江上，冷鸳鸯，双白头。

白头白头情未休。花一楼。月一楼。梦也梦也梦不到，谁怨灵修。

只恨东风，吹远木兰舟。那日湘纹帘影瞥，分一剪，眼中波，各自秋。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。